Diari Oficial de la Generalitat Valenciana


Sumari del DOGV 7436, del 05-01-2015 (2014/11632)

RESOLUCIÓ de 10 de desembre de 2014, de la Conselleria d'Educació, Cultura i Esport, per la qual s'implanten ensenyances en el Conservatori Professional de Música José Manuel Izquierdo, de Catarroja.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7436

Data del DOGV
:   05-01-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2014/11713


Data del document
:   10-12-2014

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * Catarroja
    * centre d'ensenyament

RESOLUCIÓ de 10 de desembre de 2014, de la Conselleria d'Educació, Cultura i Esport, per la qual s'implanten ensenyances en el Conservatori Professional de Música José Manuel Izquierdo, de Catarroja. [2014/11141]  
El Servici de Planificació Educativa de la Direcció General de Centres i Personal Docent ha efectuat un informe proposta per a la implantació de les ensenyances de Cant Valencià en el Conservatori Professional de Música José Manuel Izquierdo, de Catarroja.  
El Reial Decret 1577/2006, de 22 de desembre, establix els aspectes bàsics del currículum de les ensenyances professionals de música regulades per la Llei Orgànica 2/2006, de 3 de maig, d'Educació.  
A proposta de l'Administració educativa de la Comunitat Valenciana, es va aprovar el Reial Decret 471/2014, de 13 de juny, pel qual es crea l'especialitat de Cant Valencià en les ensenyances professionals de música i s'establixen els aspectes bàsics del currículum d'esta especialitat (BOE 163, de 5 de juliol).  
Vista la proposta del director general de Centres i Personal Docents i de conformitat amb esta; en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 140/2014, de 5 de setembre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport, i en virtut de la delegació establida en la Resolució de 26 de març de 2013, resolc:  
  
Primer  
S'implanten en el Conservatori Professional de Música José Manuel Izquierdo, de Catarroja, amb el codi 70747439, les ensenyances professionals de música en l'especialitat de Cant Valencià.  
La implantació de les dites ensenyances tindrà efectes a partir del curs escolar 2014-2015.  
  
Segon  
Esta resolució s'inscriurà en el Registre de Centres Docents de la Comunitat Valenciana.  
  
Tercer  
S'autoritza els distints òrgans directius de la conselleria competent en matèria d'educació perquè, en l'àmbit de les seues competències respectives, adopten les mesures necessàries per a l'aplicació del que disposa la present resolució.  
  
Quart  
Esta resolució es publicarà en el Diari Oficial de la Comunitat Valenciana.  
  
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei reguladora de la jurisdicció contenciosa administrativa, contra esta resolució, que posa fi a la via administrativa, es podrà presentar potestativament un recurs de reposició, o plantejar directament un recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició s'haurà d'interposar davant de la consellera de Cultura, Educació i Esport en el termini d'un mes a comptar de l'endemà de ser publicada.  
b) El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser publicada.  
  
València, 10 de desembre de 2014.- La consellera d'Educació, Cultura i Esport, p. d. (R 26.03.2013; DOCV 6993, 28.03.2013), el secretari autonòmic d'Educació i Formació: Manuel Tomás Ludeña.